"קול העין", תוכנית הרדיו של "העין השביעית" וקול-הקמפוס: פרופ אסף חמדני על החלטת בית-המשפט בסוגיית רכישתו של "מעריב" על-ידי נוחי דנקנר • רועי שרון על סיקור הימין הקיצוני • אמיתי זיו על הסכנות לחיסיון העיתונאי בזירה הטכנולוגית • ונורית וורגפט על זקנים וגילנות בתקשורת
 פרופ אסף חמדני, מומחה לדיני תאגידים מהאוניברסיטה העברית, הוא האורח הראשון בתוכנית ה-15 של "קול העין", מגזין הרדיו של "העין השביעית" וקול-הקמפוס. אורן פרסיקו ואביעד טובי משוחחים עם פרופ חמדני על החלטתו של השופט עופר גרוסקופף מהשבוע, שבה אישר את הגשת התביעה הנגזרת נגד דסק"ש בגין הרכישה הכושלת של "מעריב". בהמשך התוכנית מסביר רועי שרון, כתב השטחים של חדשות ערוץ 10, מדוע התקשורת מסקרת לעתים את הימין הקיצוני באופן שטחי וקלישאתי. אמיתי זיו, כתב התקשורת של "דה-מרקר", מתאר את הסכנות שאורבות לחיסיון העיתונאי בזירה הטכנולוגית העכשווית, וממליץ על צעדי הגנה בסיסיים לעיתונאים המבקשים לשמור על פרטיותם ופרטיות מקורותיהם. לסיום מספרת עיתונאית "הארץ" נורית וורגפט על מדורה המוקדש לזקנים ועל גילנות בחברה הישראלית ובתקשורת בישראל. "קול העין" היא תוכנית משותפת ל"העין השביעית" ולקול-הקמפוס (106FM), רדיו הסטודנטים של בית-הספר לתקשורת של המסלול האקדמי, המכללה למינהל. את התוכנית מפיקה רתם שרעבי, סטודנטית בבית-הספר לתקשורת של המסלול האקדמי, המכללה למינהל. התוכנית משודרת בקול-הקמפוס 106FM מדי שבוע בימי שלישי בשעה 12:00, וזמינה להאזנה באתר התחנה ובאתר "העין השביעית". 